pythainlp/thai-wiki-dataset-v4 huggingface dataset:
วัดตำหนักใต้

วัดตำหนักใต้ เป็นวัดราษฎร์สังกัดคณะสงฆ์มหานิกายในตำบลท่าทราย อำเภอเมืองนนทบุรี จังหวัดนนทบุรี
ก่อนที่จะสร้างวัด สถานที่ตั้งเคยเป็นที่สร้างพลับพลาที่ประทับชั่วคราวของสมเด็จพระเจ้ากรุงธนบุรี และสันนิษฐานว่าวิหารและหอระฆังสร้างขึ้นเมื่อปี พ.ศ. 2367 (รัชกาลที่ 3) เดิมวัดนี้เรียกกันว่า วัดตำหนัก ต่อมาสมเด็จพระมหาสมณเจ้า กรมพระยาวชิรญาณวโรรส เสด็จตรวจราชการคณะสงฆ์เมื่อปี พ.ศ. 2464 ทรงเห็นว่ามีชื่อวัดซ้ำ จึงได้ต่อคำว่า ใต้ท้ายชื่อ จากทิศที่ตั้ง
พระอุโบสถหลังใหม่ สร้างขึ้นจากนำบานประตูหน้าต่าง เพดานของอุโบสถหลังเก่ามาใช้ ซึ่งหน้าบันนั้นเป็นไม้สักแกะสลักเป็นรูปนกประดับด้วยพุดตานเทศ มีรูปช้างทรงเครื่อง ยืนอยู่เหนือเมฆตรงกลางลายกระหนก พระประธานเป็นปางมารวิชัยสมัยสุโขทัย วิหารเก่าแก่ซึ่งมีหน้าบันเป็นไม้สักแกะสลักเป็นรูปกระหนกดอกจอก มีรูปม้าทรงเครื่องอยู่ภายในกระหนก ซุ้มบานประตู ซุ้มหน้าต่าง เป็นลายดอกไม้ปูนปั้นยังคงเหลืออยู่บ้าง บานประตูหน้าต่าง เขียนลายทองรดน้ำ หอระฆัง 2 ชั้นที่หลังคาทำเป็นรูปปรางค์ลึกเข้าไป และมีต้นโพธิ์พุทธคยาจากอินเดียมาปลูกโดยอดีตเจ้าอาวาสวัดตำหนักใต้ เมื่อวันที่ 8 กรกฎาคม พ.ศ. 2514
มีบันทึกว่า วัดตำหนักใต้เป็นจุดที่พระเจ้าตากสินเสด็จพระราชดำเนินมารับพระแก้วมรกตเข้าสู่พระนคร เพื่อประดิษฐานที่วัดอรุณราชวรารามราชวรมหาวิหาร
เคอร์บีส์ดรีมแลนด์

เคอร์บีส์ดรีมแลนด์  เป็นวิดีโอเกมแอ็กชันแพลตฟอร์มแบบเลื่อนด้านข้างที่พัฒนาโดยฮาลแล็บบราโทรี (HAL Laboratory) และเผยแพร่สำหรับเกมบอยโดยนินเท็นโด ในปีค.ศ. 1992 เป็นวิดีโอเกมแรกของซีรีส์ "เคอร์บี" และตัวละคร แต่อย่างไรก็ตาม การคัดลอกคุณสมบัติของเคอร์บีไม่ได้ปรากฏตัวจนกระทั่งเผยแพร่ในเกม "เคอร์บีส์แอดเวนเจอร์"
การพัฒนา.
"เคอร์บีส์ดรีมแลนด์" ถูกพัฒนาโดยมาซาฮิโระ ซากุไรจากฮาลแล็บบราโทรี ในตอนนั้น เขาตั้งชื่อมันว่าโปโปโปะ  และ "เคอร์บีส์ดรีมแลนด์" เคยมีชื่อเป็น "ทวินเกิลโปโปะ"  อย่างไรก็ตาม มันถูกตั้งชื่อใหม่เป็นเคอร์บี และตัวเกมถูกเปลี่ยนเป็น "โฮชิ โนะ คาบี"; "เคอร์บีออฟเดอะสตาร์ส" (Kirby of the Stars) ซึ่งกลายเป็นชื่ออนิเมะรุ่นญี่ปุ่น ในระหว่างการพัฒนา มาซาฮิโระ ซากุไรอยากให้เคอร์บีมีสีชมพู ในขณะที่ชิเงรุ มิยาโมโตะอยากให้มันมีสีเหลือง ท้ายที่สุด ทางนินเท็นโดตัดสินให้เคอร์บีมีสีชมพู ถึงแม้ว่าสีชมพูเป็นสีหลักของเคอร์บี ในเกมหลัง ๆ มีการใช้ผู้เล่นที่สองเป็นเคอร์บีสีเหลือง แต่ทางนินเท็นโดอเมริกาได้ออกแบบภาพกล่องและโฆษณาเป็นเคอร์บีสีขาวตามภาพจากตัวเกม
เสียงดนตรีถูกแต่งโดย จุง อิชิกาวะ โดยเป็นผู้แต่งเพลงในซีรีส์ "เคอร์บี" เพลงบางอันถูกนำมาใช้ใหม่ในซีรีส์ของ "ซูเปอร์สแมชบราเธอส์" ในฐานะเพลงฉากหลังของด่านดรีมแลนด์ใน "ซูเปอร์สแมชบราเธอร์ส" และด่านกรีนกรีนส์ใน "ซูเปอร์สแมชบราเธอร์ส เมลี"
การตอบรับ.
"เคอร์บีส์ดรีมแลนด์" ได้รับเสียงวิจารณ์ทั่วไปในแง่บวก โดยได้คะแนนบนเกมแรงกิงส์ไป 62.22% กับความคิดเห็น 9 อัน ทำให้ตัวเกมอยู่ในอันดับ 17 ในเกมสำหรับเกมบอยที่ดีที่สุด ในวันที่ 28 พฤษภาคม ค.ศ. 1994 "เคอร์บีส์ดรีมแลนด์" ถูกขายไป 1.3 ล้านอัน จนถึงตอนนี้ มีการขายไปถึง 5 ล้านอันทั่วโลก; Gamasutra ยกความสำเร็จของเกมมาจากวิธีเล่นแบบใหม่ ในตอนนั้น มันเป็นเกมที่ประสบความสำเร็จที่สุดของฮาลแล็บบราโทรี Ben Reeves จาก "Game Informer" ยกให้เป็นเกมสำหรับเกมบอยที่ดีที่สุดในอันดับที่ 14 และรู้สึกว่าเป็นเกมที่ผ่อนคลายดี Jonathan Wahlgren จาก Humongous Life กล่าวว่าเป็นเกมที่แข็งแกร่ง แต่รู้สึกว่าดู "พื้นฐานเกิน" Brett Elston จากGamesRadar เขียนบทความเกี่ยวกับดนตรี และยกย่องเพลงบอสสุดท้าย โดยกล่าวว่า "เป็นเพงเดียวในเคอร์บีที่ทำให้รู้สึกท้าทายหรือขัดแย้ง แทนที่จะเดินผ่านทุ่งของเค้กลอย" Nadia Oxford จาก 1UP.com ยกย่องระบบกลศาสตร์แพลต์ฟอร์มเฉพาะ โดยกล่าวถึงมันว่าเป็นจุดเริ่มต้นของ "ตำนานจอมตะกละ" 
สิ่งสืบทอด.
"เคอร์บีส์ดรีมแลนด์" มีภาคต่อในคอนโซลอื่นเป็นจำนวนมาก โดยภาคต่อแรกคือ "เคอร์บีส์แอดเวนเจอร์" ที่เผยแพร่บนแฟมิคอม ได้แนะนำการขโมยพลังจากศัตรู ซึ่งกลายเป็นแก่นหลักในภาคต่อ ๆ มา ตัวซีรีส์ได้มีเกมภาคแยกที่มีประเภทเกมต่างกัน เช่น "เคอร์บีแอร์ไรต์" เป็นเกมแข่งรถ, "เคอร์บีส์พินบอลแลนด์" เป็นเกมพินบอล และ"เคอร์บีส์ดรีมคอร์ส" เป็นเกมผสมระหว่างแอ็กชันกับกอล์ฟ "เคอร์บีส์ดรีมแลนด์" ได้ภาคต่อบนเกมบอยใน ค.ศ. 1994 ที่มีชื่อว่า "เคอร์บีส์ดรีมแลนด์ 2" ซึ่งไม่มีคุณสมบัติการคัดลอกจาก "เคอร์บีส์แอดเวนเจอร์"
เคอร์บีกับคิงเดเดเดปรากฏเป็นตัวละครเล่นได้ในซีรีส์เกมต่อสู้ "ซูเปอร์สแมชบราเธอร์ส" ส่วนด่าน "กรีนกรีนส์" ที่ปรากฏตัวครั้งแรกในเกม "ซูเปอร์สแมชบราเธอร์ส เมลี" มีฐานจากด่านแรกของเกม
วัดบางนาใน (กรุงเทพมหานคร)

วัดบางนาใน เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร เดิมชื่อว่า วัดกลางคลองบางนา เรียกสั้น ๆ ว่า วัดกลาง คู่กับวัดปากคลองบางนา ซึ่งปัจจุบันคือ วัดบางนานอก วัดบางนาในสร้างเมื่อประมาณ พ.ศ. 2433 ไม่ทราบนามผู้สร้าง โดยได้รับพระราชทานวิสุงคามสีมาในปีเดียวกัน ได้รับพระราชทานเป็นพระอารามหลวงเมื่อ พ.ศ. 2539
วัดมีเนื้อที่ 8 ไร่ 40 ตารางวา มีกุฏิสงฆ์ 20 หลัง ศาลาการเปรียญ 2 หลังติดกัน อุโบสถมุงหลังคากระเบื้องดินเผา เคลือบสีแบบเกล็ดหางมน ซุ้มประตูหน้าต่างทำเป็นปูนปั้นลงรักปิดทอง มีภาพจิตรกรรมฝาผนังเล่าเรื่องทศชาติชาดกอยู่ภายใน มีพระเจดีย์เฉลิมพระเกียรติ 72 พรรษา รัชกาลที่ 9 ภายในบรรจุพระบรมสารีริกธาตุจาก 8 ประเทศ โดยจากประเทศไทย สมเด็จพระญาณสังวร สมเด็จพระสังฆราช สกลมหาสังฆปริณายก ประทานมา และนอกนั้นเป็นพระบรมสารีริกธาตุจากประเทศศรีลังกา อินเดีย เนปาล พม่า จีน ลาว และภูฏาน พระเจดีย์ทรงกลม องค์สีทอง บนยอดมีฉัตร มีพระปางประทานพรประดับอยู่ยอดองค์เจดีย์ทั้ง 4 ทิศ และมีเจดีย์มุมองค์เล็กสีทองทั้งองค์ทั้ง 4 ทิศ พระประธานประจำองค์เจดีย์ นาม "พระพุทธสยามภูมินาถ" ซึ่งมีความหมายว่า พระพุทธเจ้าผู้เป็นที่พึ่งของประชาชนในแผ่นดิน
วัดเกียรติประดิษฐ์

วัดเกียรติประดิษฐ์ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงบางปะกอก เขตราษฎร์บูรณะ กรุงเทพมหานคร วัดได้เปิดสอนพระปริยัติธรรม เริ่มเมื่อ พ.ศ. 2522
ผู้อุทิศที่ดินวัดคือ ยายคง เมื่อสร้างวัดจึงได้ชื่อ วัดใหม่ยายคง ต่อมาเปลี่ยนนามเป็น วัดใหม่อรุณเกียรติ และเปลี่ยนชื่ออีกครั้งเป็น วัดเกียรติประดิษฐ์ วัดได้รับพระราชทานวิสุงคามสีมา เมื่อ พ.ศ. 2435
พื้นที่วัดตั้งอยู่ในพื้นที่น้ำท่วมในฤดูฝน อาคารมีเสนาสนะ คือ อุโบสถหลังคา 2 ชั้น กว้าง 9.6 เมตร ยาว 22 เมตร สร้างเมื่อ พ.ศ. 2435 ภายในอุโบสถมีพระประธานพร้อมด้วยพระโมคคัลลานะและพระสารีบุตร จีวรลายดอกพิกุล และมีหลวงพ่อใหญ่อีกองค์ กุฏิสงฆ์ 6 หลัง เป็นแบบครึ่งตึกครึ่งไม้ หอสวดมนต์ทรงตรีมุข มีหอคอยเป็นรูปเจดีย์ สูง 3.5 เมตร มีหงส์และพญานาคหล่อด้วยสัมฤทธิ์
เบียร์ลาว (บริษัท)

บริษัท เบียร์ลาว จำกัด (LBC) (ลาว: ບໍລິສັດ ເບຍລາວ ຈໍາກັດ, อังกฤษ: Lao Brewery Company Ltd.) เป็นผู้ผลิต เบียร์ น้ำอัดลมและน้ำดื่ม ในประเทศลาว มีสำนักงานใหญ่ตั้งอยู่บนถนนท่าเดื่อหมู่บ้านสลักขะเขตหาดทรายฟอง ในนครหลวง[[เวียงจันทน์]] 
ประวัติ.
บริษัท เบียร์ลาว จำกัด ก่อตั้งขึ้นในปีพ. ศ. 2514 โดยเป็นการ [[กิจการร่วมค้า|ร่วมทุน]] ระหว่างนักธุรกิจชาวฝรั่งเศสและชาวลาว เริ่มผลิตในปีพ. ศ. 2516 ด้วยกำลังการผลิต 3 ล้านลิตรต่อปี บริษัทขณะนั้นมีชื่อว่า โรงเหล้าเบียร์และน้ำแข็งลาว ([[ภาษาลาว|ลาว]]: ໂຮງງານເຫຼົ້າເບຍ ແລະ ນ້ຳກ້ອນລາວ, [[ภาษาฝรั่งเศส]] Brasseries et Glacières du Laos - BGL) ทำการตลาดเบียร์ยี่ห้อ Bière Larue สำหรับตลาดท้องถิ่น และ ส่งออกเบียร์ยี่ห้อ "33" เพื่อการส่งออกไปยังประเทศในอินโดจีน 
ภายหลังจาก[[สงครามกลางเมืองลาว|การปลดปล่อยอย่างสมบูรณ์]] (การก่อตั้ง[[ประเทศลาว|สาธารณรัฐประชาธิปไตยประชาชนลาว]]) ในปี 2518 โรงงานก็ตกเป็นกรรมสิทธิ์ของรัฐบาล และได้รับสถานะ [[รัฐวิสาหกิจ]] และทำการตลาดเบียร์เป็นครั้งแรกภายใต้แบรนด์ [[เบียร์ลาว|Bière Lao]] จากนั้นต้นปี 2538 เป็นชื่อ Beerlao ([[ภาษาลาว|ลาว]]: ເບຍລາວ) การส่งออก เบียร์ยี่ห้อ "33" ได้สิ้นสุดในปี 2533 และเบียร์ยี่ห้อ Bière Larue สิ้นสุดในปี 2538 
หลังจากโครงการปฏิรูปทางเศรษฐกิจปี 2529 ซึ่งเปลี่ยนจากการวางแผนจากส่วนกลาง เป็น [[ระบบเศรษฐกิจแบบตลาด]] และการเปิดตัวกลไกเศรษฐกิจใหม่ (NEM) ในปี 2536 บริษัทเบียร์ลาวจำกัด เริ่มกิจการร่วมค้ากับบริษัทต่างประเทศ โดยรัฐบาลลาวเป็นเจ้าของร้อยละ 49 และการลงทุนจากต่างประเทศ 51% (ล็อกซเล่ย์ ร้อยละ 25.5 และอิตาลี ร้อยละ 25.5) ด้วยกำลังการผลิต 20 ล้านลิตรต่อปีและเกิดการจ้างงาน 300 คน 
ในปี 2545 นักลงทุนต่างชาติข้างต้นถอนหุ้นออกจาก LBC และรัฐบาลลาวได้เข้าควบคุมบริษัททั้งหมด ต่อมา [[ กลุ่ม Carlsberg |Carlsberg]] ของเดนมาร์ก และ TCC ซึ่งเป็น บริษัทไทยซึ่งเป็นหุ้นส่วนของ Carlsberg ในประเทศไทย ได้เข้าร่วมกิจการบริษัทเบียร์ลาวจำกัด (LBC) โดยสัดส่วนร่วมทุนแต่ละบริษัทร้อยละ 25 รัฐบาลลาวยังคงมีหุ้นที่เหลืออยู่ร้อยละ 50 ด้วยกำลังการผลิตสูงสุดในเวลานั้น 60 ล้านลิตร 
ในปี 2548 บริษัทเพิ่มกำลังการผลิตต่อปีเป็น 85 ล้านลิตรและในปี 2550 เป็น 160 ล้านลิตร มีพนักงานประมาณ 500 คน และในปี 2551 บริษัทได้เปิดดำเนินการโรงเบียร์แห่งที่สองที่[[ปากเซ|เมืองปากเซ]] ในจังหวัดจำปาสักด้วยกำลังการผลิต 100 ล้านลิตรต่อปี ในปี 2555 บริษัทเบียร์ลาวจำกัด เพิ่มกำลังการผลิตเป็น 340 ล้านลิตรต่อปีน้ำกลั่น: 70 ล้านลิตรต่อปีและน้ำดื่มเป็น 180 ล้านลิตรต่อปี 
ในปี 2560 ความเป็นเจ้าของเปลี่ยนไปอีกครั้งรัฐบาลลาวมีสัดส่วนการถือหุ้น 29% ที่เหลือเป็นของ Carlsberg 
ทั้งนี้เครื่องจักรทั้งหมดของบริษัทนำเข้าจากยุโรป บริษัทดำเนินการปลูก[[ข้าว]]ในท้องถิ่นและนำเข้า [[มอลต์|บาร์เลย์มอลต์]] จากประเทศ[[ประเทศฝรั่งเศส|ฝรั่งเศส]]และ[[ประเทศเบลเยียม|เบลเยี่ยม]] [[ ฮ็อพ |ฮ็อพ]] และ [[ยีสต์]] จากประเทศเยอรมนี 
ปัจจุบัน (ปี 2564) มีพนักงานมากกว่า 2,500 คน และส่วนแบ่งการตลาดอยู่ที่ 95%
ผลิตภัณฑ์.
[[ไฟล์:Tigerhead_and_Beerlao.jpg|thumb|271x271px|น้ำดื่มไทเกอร์เฮด และ เบียร์ลาว ขายใน [[เวียงจันทน์]] |alt=]]
บริษัทผลิตและจำหน่ายเบียร์ 3 ประเภทภายใต้แบรนด์ [[เบียร์ลาว]] 
และผลิตเบียร์ Carlsberg ที่สำหรับจำหน่ายในประเทศลาว ผลิตและจำหน่ายน้ำดื่มบรรจุขวดภายใต้แบรนด์ Tigerhead บริษัทเบียร์ลาวประมาณว่ามีส่วนแบ่งตลาดเบียร์ในประเทศ 99% เบียร์ลาวยังถูกส่งออกไปหลายประเทศ
ผลงานเพลงของสเตรย์คิดส์

สเตรย์คิดส์ กลุ่มนักร้องชายจากประเทศเกาหลีใต้ ได้ปล่อยสตูดิโออัลบั้ม 2 อัลบั้ม, อัลบั้มรวมเพลง 2 อัลบั้ม, อัลบั้มรีแพจเกจ 1 อัลบั้ม, อีพี 8 อีพี, และซิงเกิล 18 ซิงเกิล
ฌูล เดอ ปอลีญัก

ฌูล โอกุสต์ อาร์ม็อง มารี เดอ ปอลีญัก  ระหว่างปี ค.ศ. 1820–1847 คือ เจ้าชายแห่งปอลีญัก และหลังปี ค.ศ. 1847 คือ ดยุกแห่งปอลีญัก เป็นรัฐบุรุษและนักการเมืองสายคลั่งเจ้าภายหลังการปฏิวัติฝรั่งเศส เขาดำรงตำแหน่งนายกรัฐมนตรีภายใต้พระเจ้าชาร์ลที่ 10 เขาตำรงตำแหน่งเพียงไม่นาน ก็เกิดการปฏิวัติฝรั่งเศสครั้งที่สองซึ่งล้มล้างราชวงศ์บูร์บงออกจากบัลลังก์
พระราชพงศาวลีราชวงศ์ที่สิบสองแห่งอียิปต์

เหมือนกับราชวงศ์อียิปต์โบราณส่วนใหญ่ พระราชพงศาวลีของราชวงศ์ที่สิบสองนั้นซับซ้อนและไม่เป็นที่กระจ่าง
<table style="border-spacing: 0px; ">
</table>
วัดลาดปลาเค้า (กรุงเทพมหานคร)

วัดลาดปลาเค้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจรเข้บัว เขตลาดพร้าว กรุงเทพมหานคร หน้าวัดติดกับถนนลาดปลาเค้า ตรงข้ามเป็นโรงเรียนวัดลาดปลาเค้า (ระดับประถมศึกษา) ประตูทางเข้าวัดมีการสร้างใหม่ขึ้นมา มีรูปปั้นยักษ์เฝ้าประตู 2 ตน ชื่อ มังกรกัณฐ และ วิรุฒหก มีการแบ่งพื้นที่ให้แก่ชุมชน เพื่อจัดสร้างเป็น ห้องสมุดเพื่อการเรียนรู้ เจ้าอาวาสองค์ปัจจุบันคือ พระมหาเขมานันท์ ปิยสีโล
วัดสร้างประมาณก่อนปี พ.ศ. 2409 โดยอำแดงด้วงและอำแดงไหมถวายที่ดินให้ แต่เดิมเป็นคณะสงฆ์เล็ก ๆ จน พ.ศ. 2435 ได้ตั้งขึ้นเป็นวัดลาดปลาเค้า ชุมชนแถบนี้มีปลาเค้าอยู่มากมาย ได้ตั้งชื่อชุมชนว่า ราบปลาเค้า ซึ่งหมายถึง ที่ราบซึ่งมีปลาเค้าอาศัยอยู่มาก แต่ได้เปลี่ยนมาเป็น ลาดปลาเค้า เพราะคำว่า ราบ กับ ลาด นั้นได้เรียกเพี้ยนกันมาเรื่อย ๆ จน ราบ เป็น ลาด
พ.ศ. 2521 วัดได้ทำการปฏิสังขรณ์วัด โดยมีการจัดสร้างวัตถุมงคลขึ้น พระครูวิมลหารกิจ หรือหลวงพ่อหลอม (ผู้ช่วยเจ้าอาวาสในขณะนั้น) ซึ่งเป็นลูกศิษย์หลวงปู่โต๊ะได้นิมนต์ท่านมาปลุกเสกวัตถุมงคล วัดลาดปลาเค้ามีสิ่งศักดิ์สิทธิ์ที่ชาวบ้านกล่าวถึงคืออภินิหาร และความศักดิ์สิทธิ์ของหลวงพ่อน้อย พุทธสรณ์ ซึ่งเป็นเจ้าอาวาสองค์ที่สาม ในเรื่องการอยู่ยงคงกระพัน ความร่มเย็นเป็นสุข
บีนีบีนิงปีลีปีนัส 2021

บีนีบีนิงปีลีปีนัส 2021  เป็นการประกวดบีนีบีนิงปีลีปีนัสครั้งที่ 57 ในคืนรอบตัดสินจะจัดขึ้นที่ Smart Araneta Coliseum เกซอนซิตี เมโทรมะนิลา ประเทศฟิลิปปินส์ ซึ่งตอนแรกจะจัดขึ้นในวันที่ 26 เมษายน ค.ศ. 2020 เนื่องจากการระบาดทั่วของโควิด-19 จึงต้องเลื่อนไปเป็นวันที่ 31 พฤษภาคม ค.ศ. 2020 และการประกวดก็ต้องเลื่อนออกไปอีกครั้ง เป็นวันที่ 17 เมษายน ค.ศ. 2021 แต่สุดท้ายการประกวดก็ต้องเลื่อนออกไปเป็นครั้งที่ 4 โดยจะจัดขึ้นในวันที่ 27 มิถุนายน ค.ศ. 2021
ในปี ค.ศ. 2020 ทางกองประกวดได้ยกลิขสิทธิ์เวทีนางงามจักรวาลและมิสซูปราเนชันแนลให้กับเวทีประกวดความงามอื่น ๆ ในฟิลิปปินส์ ทำให้บีนีบีนิงปีลีปีนัสสามารถส่งตัวแทนประเทศฟิลิปปินส์ได้แค่ 4 การประกวด คือ นางงามนานาชาติ, มิสแกรนด์อินเตอร์เนชันแนล, มิสอินเตอร์คอนติเนนตัล และเดอะมิสโกลบ
ผลการประกวด.
ลำดับ.
§ — ผู้ชนะโหวตแฟน
Appointed titleholder.
การนี้ได้รับการแต่งตั้งให้แข่งขันในระดับนานาชาติ ซึ่งเป็นรองชนะเลิศในการแข่งขันรุ่นก่อนหน้า:
ผู้เข้าประกวด.
ผู้เข้าประกวด 34 คนสุดท้ายได้รับการยืนยัน
สุพัฒนพงษ์ พันธ์มีเชาว์

สุพัฒนพงษ์ พันธ์มีเชาว์ (เกิด 12 กรกฎาคม พ.ศ. 2503) เป็นนักธุรกิจและนักการเมืองชาวไทย อดีตรองนายกรัฐมนตรี และรัฐมนตรีว่าการกระทรวงพลังงาน ในรัฐบาลพลเอก ประยุทธ์ จันทร์โอชา และอดีตสมาชิกสภาผู้แทนราษฎร ชุดที่ 26 แบบบัญชีรายชื่อ สังกัดพรรครวมไทยสร้างชาติ ปัจจุบันดำรงตำแหน่งประธานคณะที่ปรึกษารัฐมนตรีว่าการกระทรวงพาณิชย์ (จตุพร บุรุษพัฒน์)
ประวัติ.
สุพัฒนพงษ์ เป็นบุตรนายสง่า นางนิภา พันธ์มีเชาว์ จบการศึกษาปริญญาตรี จาก ภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย ปริญญาโทจาก ภาควิชาบริหารธุรกิจ คณะพาณิชยศาสตร์และการบัญชี จุฬาลงกรณ์มหาวิทยาลัย รวมถึงได้รับประกาศนียบัตรหลักสูตรต่างๆมากมาย อาทิเช่น ปริญญาบัตร วปอ. 50 และปริญญาบัตร ปรอ. 20 จาก วิทยาลัยป้องกันราชอาณาจักร หลักสูตรผู้บริหารระดับสูงด้านวิทยาการพลังงาน รุ่นที่ 4 (วพน. 4) จาก สถาบันวิทยาการพลังงาน หลักสูตรผู้บริหารระดับสูง (วตท.) รุ่นที่ 23/2559 จาก สถาบันวิทยาการตลาดทุน หลักสูตร Oxford Energy Seminar 2013, สหราชอาณาจักร และ Advance Management Program, INSEAD University, ประเทศฝรั่งเศส
การทำงาน.
สุพัฒนพงษ์ เคยเป็นประธานเจ้าหน้าที่บริหารและกรรมการผู้จัดการใหญ่ ของพีทีที โกลบอล เคมิคอล ตั้งแต่เดือนตุลาคม พ.ศ. 2557 ถึง กันยายน พ.ศ. 2562 
อดีตรองกรรมการผู้จัดการใหญ่และประธานกรรมการบริหารความเสี่ยง บริษัท ปตท. จำกัด (มหาชน) อดีตประธานกรรมการ บริษัท โกลบอล เพาเวอร์ ซินเนอร์ยี่ จำกัด (มหาชน) อดีตประธานกรรมการ บริษัท โกลบอลกรีนเคมิคอล จำกัด (มหาชน) อดีตนายกสมาคมสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย อดีตรองประธานสภาอุตสาหกรรมแห่งประเทศไทย อดีตอุปนายกสมาคมกีฬาว่ายน้ำแห่งประเทศไทย อดีตรองประธานมูลนิธิพลังแห่งการเรียนรู้ อดีตกรรมการอำนวยการ สถาบันปิโตรเลียมแห่งประเทศไทย อดีตกรรมการสภาสถาบันผู้ทรงคุณวุฒิ สถาบันวิทยสิริเมธี
ในวันที่ 29 มกราคม พ.ศ. 2562 เขาได้รับตำแหน่ง กรรมการผู้ทรงคุณวุฒิ (ด้านบริหารธุรกิจ) ในคณะกรรมการพัฒนาระบบราชการ (ก.พ.ร.) ในรัฐบาล พลเอก ประยุทธ์ จันทร์โอชา และพ้นจากตำแหน่งในวันที่ 29 กรกฎาคม พ.ศ. 2563 โดยผู้ดำรงตำแหน่งต่อจากเขาคือ ประเสริฐ บุญสัมพันธ์
เมื่อ 11 มีนาคม พ.ศ. 2562 พลเอก ประยุทธ์ จันทร์โอชา นายกรัฐมนตรี ได้แต่งตั้งให้สุพัฒนพงษ์เป็นหนึ่งใน 6 ที่ปรึกษาของนายกรัฐมนตรี โดยเข้ามาช่วยดูเรื่องเศรษฐกิจ การลงทุน และโครงสร้างพื้นฐาน
เมื่อ 24 กรกฎาคม พ.ศ. 2563 สุพัฒนพงษ์ได้ขอลาออกจากการเป็นกรรมการและกรรมการกำกับดูแลกิจการของบริษัทพีทีที โกลบอล เคมิคอล พร้อมทั้งลาออกจากตำแหน่งกรรมการและกรรมการความเสี่ยงองค์กร บริษัท ปตท.จำกัด (มหาชน) ซึ่งเขาดำรงตำแหน่งตั้งแต่ 25 กันยายน พ.ศ. 2557 โดยมีการคาดหมายว่าเขาเตรียมพร้อมที่จะเข้ารับตำแหน่งรัฐมนตรีว่าการกระทรวงพลังงาน กระทั่งเมื่อ 6 สิงหาคม ในปีเดียวกัน ได้มีพระบรมราชโองการโปรดเกล้าฯ แต่งตั้งให้เขาเป็นรองนายกรัฐมนตรี ควบตำแหน่งรัฐมนตรีว่าการกระทรวงพลังงาน ในวันที่ 23 มีนาคม พ.ศ. 2566 สุพัฒนพงษ์ได้เปิดตัวเป็นสมาชิกพรรครวมไทยสร้างชาติ (รทสช.) พร้อมกับทำหน้าที่เป็นทีมเศรษฐกิจของพรรค ต่อมาเขาสมัครรับเลือกตั้งแบบบัญชีรายชื่อสังกัด รทสช. ลำดับที่ 2 และได้รับเลือกตั้งเป็น ส.ส.สมัยแรก แต่ในเดือนตุลาคมของปีเดียวกัน เขาได้ลาออกจากการเป็นสมาชิกสภาผู้แทนราษฎร แต่ยังคงเป็นสมาชิกพรรคและเป็นประธานยุทธศาสตร์ของพรรค โดยระบุสาเหตุที่ลาออกเพราะต้องการช่วยงานพรรคอย่างเต็มที่
ต่อมาในเดือนพฤษภาคม พ.ศ. 2567 เขาได้ลาออกจากการเป็นสมาชิกพรรครวมไทยสร้างชาติ
รายชื่อผลงานเพลงของโนกิซากะโฟร์ตีซิกซ์

โนกิซากะโฟร์ตีซิกซ์ กลุ่มไอดอลญี่ปุ่นซึ่งก่อตั้งเมื่อ พ.ศ. 2554 มีผลงานเพลงประกอบไปด้วย ซิงเกิล 25 ซิงเกิล, สตูดิโออัลบั้ม 4 อัลบั้ม และอัลบั้มรวมเพลง 1 อัลบั้ม
ซามาราอะเรนา

ซามาราอะเรนา  หรือ คอสมอสอะเรนา  เป็นสนามฟุตบอลที่ตั้งอยู่ที่ซามารา ประเทศรัสเซีย โดยเป็นหนึ่งในสนามแข่งขันในฟุตบอลโลก 2018 สนามแห่งนี้เป็นสนามเหย้าของสโมสรฟุตบอลครืยเลียโซเวตอฟซามาราในรัสเซียนพรีเมียร์ลีก สร้างขึ้นเพื่อแทนที่สนามเหย้าเดิมอย่างสนามกีฬาเมตัลลูร์ก ซามาราอะเรนาจุคนดูได้ 44,918 ที่นั่ง งบประมาณในการก่อสร้างอยู่ที่ 320 ล้านดอลลาร์สหรัฐ
รอสตอฟอะเรนา

รอสตอฟอะเรนา  เป็นสนามฟุตบอลที่ตั้งอยู่ที่รอสตอฟ-นา-โดนู ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 สนามแห่งนี้ถูกใช้เป็นสนามเหย้าของสโมสรฟุตบอลรอสตอฟในรัสเซียนพรีเมียร์ลีก แทนที่สนามเหย้าแห่งเดิมอย่างโอลิมป์-2 รอสตอฟอะเรนามีความจุ 45,000 ที่นั่ง
สนามกีฬากลาง (เยคาเตรินบุร์ก)

เยคาเตรินบุร์กอะเรนา  หรือชื่ออย่างเป็นทางการว่า สนามกีฬากลาง  เป็นสนามฟุตบอลที่ตั้งอยู่ที่เยคาเตรินบุร์กในประเทศรัสเซีย สนามแห่งนี้เป็นสนามเหย้าของสโมสรฟุตบอลอูรัลเยคาเตรินบุร์กในรัสเซียนพรีเมียร์ลีก ความจุของสนามแห่งนี้มากกว่า 35,000 ที่นั่ง แต่อาจลดเหลือเพียง 25,000 ที่นั่งหลังจากจัดการแข่งขันกีฬามหาวิทยาลัยโลกฤดูร้อน 2023 สนามแห่งนี้เป็นหนึ่งใน 12 สนามที่ใช้จัดแข่งขันฟุตบอลโลก 2018 โดยเป็นสนามแข่งขันที่ตั้งอยู่ทางตะวันออกสุดในฟุตบอลโลกครั้งนั้น
สุชาติ ชมกลิ่น

สุชาติ ชมกลิ่น (เกิด 15 กรกฎาคม พ.ศ. 2517) ชื่อเล่น เฮ้ง เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลแพทองธาร ชินวัตร และสมาชิกสภาผู้แทนราษฎรระบบบัญชีรายชื่อ รองหัวหน้าพรรครวมไทยสร้างชาติ อดีตรัฐมนตรีว่าการกระทรวงแรงงาน ในรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎรจังหวัดชลบุรี
ประวัติ.
สุชาติ เกิดเมื่อวันที่ 15 กรกฎาคม พ.ศ. 2517 อาศัยอยู่ที่ตำบลบ้านสวน อำเภอเมืองชลบุรี จังหวัดชลบุรี เป็นบุตรนายวิเชียร ชมกลิ่น ด้านครอบครัวสมรสกับวิมลจิต อรินทมะพงษ์ มีบุตรชาย 2 คน
สำเร็จการศึกษาระดับปริญญาตรี ศิลปศาสตรบัณฑิต สาขาการจัดการ จากคณะศิลป ศาสตร์ มหาวิทยาลัยเกริก
งานการเมือง.
สุชาติ เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดชลบุรี เขตอำเภอเมืองชลบุรี ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคพลังชล และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ โดยได้รับเลือกติดต่อกันรวม 2 สมัย 
ต่อมาเมื่อวันที่ 6 สิงหาคม พ.ศ. 2563 มีพระบรมราชโองการโปรดเกล้าฯ แต่งตั้งให้สุชาติเป็นรัฐมนตรีว่าการกระทรวงแรงงาน
ในเดือนมิถุนายน พ.ศ. 2564 สุชาติได้รับเลือกเป็นกรรมการบริหารพรรคพลังประชารัฐ ต่อมาเมื่อวันที่ 28 พฤศจิกายน พ.ศ. 2565 นายสุชาติได้ยื่นหนังสือลาออกจากการเป็นกรรมการบริหารพรรคทำให้ต้องพ้นจากตำแหน่งผู้อำนวยการพรรคพลังประชารัฐ และเมื่อวันที่ 8 มกราคม พ.ศ. 2566 นายสุชาติได้ยื่นหนังสือลาออกจากการเป็น สส. และวันถัดมาได้ยื่นหนังสือลาออกจากสมาชิกพรรคพลังประชารัฐและสมัครเป็นสมาชิกพรรครวมไทยสร้างชาติ
ต่อมาเมื่อวันที่ 27 เมษายน พ.ศ. 2567 ได้มีพระบรมราชโองการโปรดเกล้าฯ แต่งตั้งให้สุชาติเป็นรัฐมนตรีช่วยว่าการกระทรวงพาณิชย์
สมาชิกสภาผู้แทนราษฎร.
สุชาติ ชมกลิ่น ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ฮะวา อาบดิ

ฮะวา อาบดิ ษิบลเว (Hawa Abdi Dhiblawe , 17 พฤษภาคม 1947 – 5 สิงหาคม 2020) เป็นนักกิจกรรมด้านสิทธิมนุษยชนและแพทย์ชาวโซมาลี เธอเป็นผู้ก่อตั้งและประธานของมูลนิธิ พญ. ฮะวา อาบดิ (Dr. Hawa Abdi Foundation; DHAF) องค์กรไม่แสวงผลกำไร
การทำงาน.
องค์กรพัฒนาสุชภาพในพื้นที่ชนบท.
ในปี 1983 อาบดิได้เปิดตัวองค์กรพัฒนาสุขถาพในพื้นที่ชนบท (Rural Health Development Organization; RHDO) บนที่ดินส่วนบุคคลของครอบครัวเธอในภูมิภาค Lower Shebelle ตอนใต้ แรกเริ่มเปิดเป็นคลินิกที่มีเพียงห้องเดียว ให้บริการด้านสูตินรีเวชแก่สตรีในขนบทราว 24 คนต่อวัน ต่อมาได้พัฒนากลายเป็นโรงพยาบาลขนาดสี่ร้อยเตียง
เมื่อสงครามกลางเมืองโซมาเลียปะทุขึ้นในต้นทศวรรษ 1990s อาบดิได้ใช้ความมั่งคั่งของเธอช่วยเหลือผู้ที่ได้รับผลกระทบจากสงคราม เธอตั้งคลินิกแห่งใหม่รวมถึงโรงเรียนสำหรับเด็กกำพร้าตากสงคราม
องค์กร RHDO ของเธอได้ถูกเปลี่ยนขื่อเป็นมูลนิธิ พญ. ฮะวา อาบดิ (Dr. Hawa Abdi Foundation; DHAF) ในปี2007 ที่ซึ่งเติบโตและขยายการทำงานออกไปสู่การตั้งค่ายบำบัดภัย ที่ซึ่งระหว่างภัยแล้งแอฟริกาตะวันออก ปี 2011 ได้เป็นที่พักอาศัยของผู้คนกว่า 90,000 คนบนพื้นที่ 1,300 เอเคอร์รอบโรงพยาบาลของเธอ
สองปีก่อนหน้า ในยุคที่ อัล-ชาบาบกำลังรุ่งเรืองในโซมาเลียใต้ กองกำลังของอัลชาบาบได้ส่งกำลังพลเข้ายึดพื้นที่โรงพยาบาลและค่ายบำบัดภัยของเธอ รวมทั้งข่มขู่ในอาบดิปิดตัวโครงการทั้งหมดของเธอเสีย เธอยืนหยัดที่จะไม่ทำตามจนกระทั่งกองกำลังกบฏได้ยอมถอยออกในอาทิตย์ถัดมา ประกอบกับแรงกดดันจากชาวบ้านในพื้นที่, สหประชาชาติ และกลุ่มกิจกรรมอื่น ๆ พื้นที่ของเธอถูกบุกอีกครั้งในเดือนกุมภาพันธ์ 2012 ซึ่งทำให้อาบดิต้องยอมยกเลิกการบริการทั้งหมดไปจนในที่สุดกองกำลังยอมออกจากพื้นที่
มูลนิธิ พญ. ฮะวา อาบดิ.
มูลนิธิ พญ. ฮะวา อาบดิ (Dr. Hawa Abdi Foundation; DHAF) ดำเนินงานโดยฮาบดิเองและลูกสาวสองคนของเธอที่เป็นแพทย์เช่นกัน คือ Deqo Adan (หรือรู้จักในชื่อ Deqo Mohamed) ผู้เป็นซีอีโอของมูลนิธิ และผู้ช่วยAdan (หรือที่รู้จักในชื่อ Amina Mohamed), ข้อมูลจากปี 2012 ระบุว่าองค์กรมีเจ้าหน้าที่จากนานาชาติกว่า 102 คน และมีทีมอาสาสมัครชาวประมงและชาวนาอีกกว่า 150 คน
DHAF is นั้นไม่มีความยึดโยงกับรัฐบาล การเมือง ศาสนา หรือชนเผ่าใด และเป็นองค์กรที่เป็นเอกเทศทางการเงิน เงินทุนทั้งหมดได้มาจากการบริจาคจากทั่วโลกและจากกิจกรรมเรี่ยไรต่าง ๆ เท่านั้น นอกจากนี้เพื่อให้องค์กรไม่มีความยึดโยงกับรัฐบาล องค์กรได้ปฏิเสธการรับเงินอุดหนุนจากรัฐบาลมาโดยตลอด
พื้นที่ของศูนย์ DHAF ประกอบด้วยโรงพยาบาล โรงเรียน และศูนย์โภชนาการ และให้บริการที่พักพิง น้ำ อาหาร และการรักษาโรคแก่สตรีและเด็กเป็นหลัก นับตั้งแต่การก่อตั้งในต้นทศวรรษ 1980s มีการประมาณการว่าที่นี่ได้ช่วยเหลือผู้คนไปมากกว่า 2 ล้านคน
ชีวิตส่วนตัว.
เมื่ออาบดิอายุได้สิบสองปี เธอได้ถูกบังคับแต่งงานกับตำรวจชายที่อายุแก่กว่าเธอมาก ที่ซึ่งทั้งคู่ได้เลิกรากันไปในหลายปีถัดมาก่อนที่เธอจะเดินทางออกจากโซมาเลียไปยังมอสโกและเคียฟ สหภาพโซเวียต ระหว่างที่เธอใช้ชีวิตอยู่ที่โซเวียต เธอได้พบกับอะเดน โมเฮมเมด (Aden Mohammed) นักเรียนแพทย์ผู้ช่วยอาจารย์ (fellow) ชาวโซมาเลีย
ในปี 1973 อาบดิได้แต่งงานกับอะเดน มีลูกด้วยกันคนแรกหลังแต่งงานได้สองปี ทั้งสองมีลูกด้วยกันสามคน คือ Deqo, Amina และ Ahmed โดยที่ Ahmed เสียชีวิตในอุบัติเหตุรถชนในปี 2005 ที่ Hargeisa ขณะเดินทางไปเยี่ยมอะเดนที่ได้แยกกับอาบดิไป ลูกสาวทั้งสอของเธอ Deqo และ Amina เป็นแพทย์ทั้งคู่
อาบดิเสียชีวิตลงเมื่อวันที่ 5 สิงหาคม 2020 ที่บ้านพักของเธอในเมืองโมกาดิชู ด้วยอายุ 73 ปี โดยไม่มีการรายงานสาเหตุการเสียชีวิตของเธอ
ซิตแซร์นากาแบร์ด

อนุสรณ์สถานการฆ่าล้างเผ่าพันธุ์ชาวอาร์มีเนีย  หรือ ซิตแซร์นากาแบร์ด  เป็นอนุสรณ์สถานทางการของประเทศอาร์มีเนียที่ระลึกถึงเหยื่อของการสังหารหมู่ชาวอาร์มีเนีย อนุสรณ์สถานสร้างขึ้นในปี พ.ศ. 2510 บนเนินเขาซิตแซร์นากาแบร์ดในเยเรวาน เมืองหลวงของอาร์มีเนีย ทุกวันที่ 24 เมษายน ซึ่งเป็นวันระลึกถึงการฆ่าล้างเผ่าพันธุ์อาร์มีเนีย ชาวอาร์มีเนียหลายพันคนจะมาพบกันเพื่อระลึกถึงเหยื่อการฆ่าล้างเผ่าพันธุ์นี้ นับตั้งแต่การก่อตั้งอนุสรณ์สถานได้มีบุคคลสำคัญหลายคนที่เดินทางมาเยี่ยมเยียนที่นี่
ส่วน พิพิธภัณฑ์—สถาบันการฆ่าล้างเผ่าพันธุ์ชาวอาร์มีเนีย  เปิดทำการในปี พ.ศ. 2538
จัตุรัสฟิรเดาส์

จัตุรัสฟิรเดาส์  เป็นพื้นที่เปิดสาธารณะใจกลางเมืองแบกแดด ประเทศอิรัก ชื่อของจัตุรัสนั้นตั้งมาจากคำในภาษา แปลว่า "สวรรค์" 
โดยรอบของจัตุรัสเป็นที่ตั้งของมัสยิดเราะมะฎอนที่ 17 และโรงแรมสำคัญสองแห่ง คือโรงแรมปาเลสไตน์ และ โรงแรมอิชตอร
วงเวียนใจกลางจัตุรัสนั้นเคยเป็นที่ตั้งของรูปปั้นมากมายมาก่อน เริ่มจากซุ้มประตูเฉลิมฉลอง "ทหารนิรนาม" (The Unknown Soldier) ในปี ค.ศ. 1959 ซึ่งต่อมาถูกแทนที่ด้วยรูปปั้นของซัดดัม ฮุสเซนที่ถูกทำลายลงระหว่างสหรัฐบุกยึดครองอิรักในปี 2003 ต่อมารูปปั้นนามธรรมสีเขียวโดย บีสมิ ฮะมัด อัฎเฎาะวิรี ได้ถูกนำมาตั้งแทนที่รูปปั้นของซัดดัม สถาปนิกผู้สร้างอนุสรณ์ทหารนิรนาม ริฟัต ตุลญัดเราะญี ได้ระบุในปี 2009 ว่ามีความสนใจที่จะสร้างอนุสรณ์สถานทหารนิรนามขึ้นใหม่ ณ ที่วงเวียนเดิมนี้ ในปี 2013 รูปปั้นของอัฎเฎาะวิรี และเสาประดับได้ถูกนำออกจากจัตุรัสฟิรเดาส์
การทำลายรูปปั้น.
เมื่อเดือนเมษายน 2002 รูปปั้นของซัดดัม ฮุสเซน สูง ออกแบบโดยประติมากร คอลิด อะซุต ได้ถูกตั้งขึ้นเพื่อฉลองวันเกิดปีที่ 65 ของซัดดัม ฮุสเซน
ในปี 2003 รูปปั้นได้ถูกทลายลงมาโดยประชาชนอิรักภายใต้การช่วยเหลือของสหรัฐในการเข้ายึดอิรัก ต่อหน้าฝูงชนนับร้อยคน และได้รับการถ่ายทอดไปเป็นจำนวนมาก โรเบิร์ต ฟิสก์ กล่าวว่าเป็น "ภาพจัดฉากที่สำคัญที่สุดตั้งแต่อิโวจิมะเป็นต้นมา"
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 , 2) และ 2 คน (สำหรับเขตเลือกตั้งที่ 3 และ 4) 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 3.
กลุ่มจังหวัดที่ 3 ประกอบไปด้วยจังหวัดหนองคาย จังหวัดอุดรธานี จังหวัดเลย จังหวัดนครพนม จังหวัดสกลนคร จังหวัดหนองบัวลำภู จังหวัดกาฬสินธุ์ จังหวัดมุกดาหาร จังหวัดมหาสารคาม และจังหวัดอำนาจเจริญ จำนวน 10 จังหวัด
ผู้สมัครที่ได้รับการเลือกตั้งในกลุ่มจังหวัดที่ 3.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 3 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองอุดรธานี อำเภอหนองแสง และอำเภอประจักษ์ศิลปาคม
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอหนองหาน อำเภอกุมภวาปี อำเภอโนนสะอาด อำเภอศรีธาตุ อำเภอไชยวาน อำเภอวังสามหมอ และอำเภอกู่แก้ว
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอเพ็ญ อำเภอสร้างคอม อำเภอบ้านดุง อำเภอทุ่งฝน และอำเภอพิบูลย์รักษ์
เขตเลือกตั้งที่ 4.
เขตการเลือกตั้งที่ 4 ประกอบไปด้วยอำเภอบ้านผือ อำเภอน้ำโสม อำเภอนายูง อำเภอกุดจับ และอำเภอหนองวัวซอ
การเลือกตั้งใหม่.
ในภายหลังที่ประชุมคณะกรรมการการเลือกตั้ง (กกต.) มีมติให้ใบเหลืองแก่ผู้สมัครดังต่อไปนี้
และที่ประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนายประสพ บุษราคัม ว่าที่ ส.ส.เขต 3 พรรคพลังประชาชน เป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 , 2 และ 3 จังหวัดอุดรธานี โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายประสพ บุษราคัมที่ถูกใบแดง ทั้งนี้พรรคพลังประชาชนไม่สามารถส่งผู้สมัครคนใหม่ลงแทนนายประสพได้
วัดบางนานอก

วัดบางนานอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร บนถนนสรรพาวุธ บริเวณวัดบางนานอกมีท่าเรือข้ามฝั่งไปยังคุ้งบางกะเจ้า
ไม่ปรากฏนามผู้สร้างที่ชัดเจน คาดว่าน่าจะสร้างราว พ.ศ. 2400 ชาวบ้านนิยมเรียก วัดปากคลองบางนา ตามสถานที่ตั้งวัดที่ตั้งอยู่ปากคลองบางนา แต่ต่อมาเปลี่ยนชื่อใหม่ เป็นวัดบางนานอก เพราะตั้งอยู่ด้านนอก ส่วนวัดที่อยู่ด้านในคือ วัดบางนาใน
ปูชนียวัตถุและโบราณสถาน คือ พระประธานอุโบสถหลังเก่า หน้าตักกว้าง 1.5 เมตร สูง 1.13 เมตร อายุมากกว่าร้อยปี เป็น พระพุทธรูปยืนทรงเครื่องปางรัตนโกสินทร์ยุคต้น ขนาดเท่าคนจริง หงษ์สัมฤทธิ์ ธรรมาสน์บุษบก แต่ปี พ.ศ. 2556 อุโบสถเกิดเหตุเพลิงไหม้ ทำให้หลวงพ่อองค์ดำ พระประธาน อายุยาวนานกว่า 130 ปี ได้รับความเสียหายถูกเพลิงลุกไหม้ทั้งองค์ ตัวพระอุโบสถพังลงมา ต่อมาปี 2562 มีพิธีทอดผ้าป่าสามัคคี เพื่อสมทบทุนสร้างอุโบสถหลังใหม่ เอนกประสงค์ 3 ชั้น วัดบางนานอก ฉลองพุทธชยันตี 2600 ปี แห่งการตรัสรู้ขององค์สมเด็จพระสัมมาสัมพุทธเจ้า นอกจากนี้ยังเป็นแหล่งศึกษาพระปริยัติธรรมที่เปิดสอนมา ตั้งแต่ พ.ศ. 2475
วัดบางกอบัว

วัดบางกอบัว เป็นวัดราษฎร์สังกัดคณะสงฆ์ฝ่ายมหานิกายในหมู่ที่ 3 บ้านคลองวัด ตำบลบางกอบัว อำเภอพระประแดง จังหวัดสมุทรปราการ วัดตั้งอยู่ริมแม่น้ำเจ้าพระยา หน้าวัดอยู่ทางทิศเหนือตรงข้ามปากคลองพระโขนง ปัจจุบันมีพระครูวินัยธรจีรวัฒน์ อติเมโธ เป็นเจ้าอาวาสวัดบางกอบัว
วัดบางกอบัวสร้างขึ้นเมื่อประมาณ พ.ศ. 2275 โดยสองสามีภรรยาชาวมอญชื่อ มะทอ กับ ประทุม ขนานนามวัดว่า วัดบางกะบัว ต่อมาเพี้ยนเป็น "วัดบางกอบัว" พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า เคยเสด็จมาประทับแรมที่วัดแห่งนี้ ณ กุฏิตำหนักอยู่บริเวณหน้าหอสวดมนต์เป็นกุฏิทรงไทยโบราณคู่ ปัจจุบันได้รื้อออกแล้วเพราะชำรุดผุพัง วัดได้รับพระราชทานวิสุงคามสีมาเมื่อประมาณ พ.ศ. 2333 วัดยังเปิดสอนพระปริยัติธรรม มาตั้งแต่ พ.ศ. 2480
วัดบางกอบัวเป็นวัดมอญ แต่เดิมเคยมีเสาหงส์ธงตะขาบตั้งอยู่บริเวณหน้าศาลาโรงครัวหลังเก่า แต่ปัจจุบันไม่หลงเหลือแล้ว เนื่องจากชาวบางกอบัวส่วนใหญ่ไม่ได้สืบทอดประเพณีของชาวมอญไว้และไม่ทราบว่าต้นตระกูลของใครเป็นชาวมอญบ้างและที่ดินที่สร้างวัดก็ไม่ทราบว่าเป็นของใครมาก่อน อาคารเสนาสนะ มีพระอุโบสถ 12 เมตร ยาว 24 เมตร กุฎีสงฆ์ จำนวน 22 หลัง หอสวดมนต์ ศาลาการเปรียญ ซึ่งเป็นทรงไทยโบราณ มีเจดีย์มอญอยู่หน้าวัด
วัดลาดพร้าว

วัดลาดพร้าว เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงลาดพร้าว เขตลาดพร้าว กรุงเทพมหานคร ปัจจุบันวัดลาดพร้าวมีเนื้อที่ทั้งหมด 24 ไร่เศษ ถือเป็นวัดเก่าแก่ที่สุดในเขตลาดพร้าว ปัจจุบัน พระครูนิพัทธญาณประสิทธิ์ (นิคม นาควโร, ดร.) เป็นเจ้าอาวาส 
วัดลาดพร้าวสร้างเมื่อประมาณ พ.ศ. 2413 ในฐานะสำนักสงฆ์ ต่อมาปี พ.ศ. 2417 ชาวบ้านเห็นพ้องต้องกับคณะสงฆ์ว่าสมควรย้ายวัดมาอยู่ที่วังลาดพร้าว (คำว่าวัง คือ แอ่งน้ำขังที่กว้างใหญ่กว่าบึง) เนื่องจากสถานที่เดิมเป็นที่ดอนไม่สะดวกต่อการที่พระสงฆ์สามเณรจะใช้น้ำ มาตั้งอยู่ใกล้แหล่งน้ำกว่าและเป็นทางแยกคลองทรงกระเทียมกับคลองลาดพร้าว ทั้งเป็นที่ลุ่ม เป็นวังกว้าง สะดวกต่อการใช้น้ำ ที่ตั้งใหม่ได้สร้างกุฏิ ศาลาการเปรียญทำจากไม้
สิ่งสำคัญในวัดคือ ปราสาทซึ่งภายในบรรจุพระบรมสารีริกธาตุขององค์พระสัมมาสัมพุทธเจ้า ที่ได้อัญเชิญจากเมืองกัณฏิ ประเทศศรีลังกา มาประดิษฐานไว้ที่พระเจดีย์ดาวดึงส์เหนือเศียรพระเจ้าเปิดโลก ในวิหารประดิษฐานพระพุทธจำลองอย่าง หลวงพ่อโสธร หลวงพ่อเพชร หลวงพ่อวัดบ้านแหลม วัดมีศาลาการเปรียญไม้สัก
เลดี

เลดี  เป็นบรรดาศักดิ์อย่างเป็นทางการของสหราชอาณาจักร ใช้นำหน้าชื่อสกุลของหญิงที่มีบรรดาศักดิ์ขุนนาง หรือเป็นเกียรติในสิทธิของหญิงนั้นเอง (suo jure) หรือภรรยาของลอร์ด บารอเน็ต เลิร์ด (laird) หรืออัศวิน และนำหน้าชื่อตัวของธิดาของดยุก มาร์ควิส หรือเอิร์ล
รุลา คอลิด

รุลา คอลิด (อักษรโรมัน: Rola Khaled; 1 มกราคม ค.ศ. 1984 –) เป็นนักมวยไทยหญิงชาวเลบานอน นอกจากนี้เธอยังเข้าแข่งขันในเอเชียนบีชเกมส์ในปี ค.ศ. 2014 และ 2016 โดยได้รับเหรียญเงินในการแข่งขันรุ่นเฟเธอร์เวตหญิง 60 กก. และรุ่นไลท์เวลเตอร์เวตหญิง 63.5 กก.
คอลิดยังเป็นตัวแทนของประเทศเลบานอนในการแข่งเอเชียนอินดอร์-มาเชียลอาร์ตสเกมส์ 2017 และคว้าเหรียญทองแดงในการแข่งขันรุ่น 63.5 กก. หญิง
ปฏิทินอัสซีเรีย

ปฏิทินอัสซีเรีย (sūrgāḏā ʾĀṯūrāyā) เป็นปฏิทินสุริยคติที่ใช้โดยชาวอัสซีเรียในปัจจุบัน ซึ่งเริ่มปีด้วยฤดูใบไม้ผลิ.
4750 ปีก่อนคริสตกาล ถูกตั้งเป็นปีแรกในคริสต์ทศวรรษที่ 1950 ตามบทความในวารสารชาตินิยมอัสซีเรียที่มีชื่อว่า "กิลกาเมช"; ต่อมา บทความที่เขียนโดยฌ็อง อัลคัส (Jean Alkhas) ใน ค.ศ. 1955 (เมษายน, ฉบับที่ 34) แก้ให้ 4750 ปีก่อนคริสตกาลเป็นปีเริ่มต้น อัลคัสอิงถึงข้อมูลจากนักโบราณคดีชาวฝรั่งเศสที่เขาไม่ได้บอกชื่อ ได้กล่าวว่าแผ่นคูนิฟอร์มที่มีอายุ 4750 ปีก่อนคริสตกาลได้กล่าวถึงปีที่อ้างว่ามีน้ำท่วมใหญ่และจุดเริ่มต้นของชีวิต 
ปีใหม่อัสซีเรียยังคงฉลองทุกปีด้วยเทศกาลและงานเลี้ยง ใน ค.ศ. 2025 เป็นปีที่ ของปฏิทินอัสซีเรีย และปฏิทินนี้ถูกใช้โดยสังคมชาวอัสซีเรียหลายแห่ง โดยเริ่มใน 4,750 ปีก่อนปฏิทินกริกอเรียน; เพื่อคำนวณปีปัจจุบัน (หลัง 1 เมษายน) ในปฏิทินอัสซีเรีย ต้องบวก 4750 ในปฏิทินกริกอเรียนปัจจุบัน (4750 + 2025 = ปีอัสซีเรียที่ 6775)
สนามกีฬานิจนีนอฟโกรอด

สนามกีฬานิจนีนอฟโกรอด  เป็นสนามฟุตบอลที่ตั้งอยู่ที่เมืองนิจนีนอฟโกรอด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 มีความจุ 44,899 ที่นั่ง
ข้อมูลทั่วไป.
สนามแห่งนี้สร้างขึ้นในพื้นที่ประวัติศาสตร์ที่เรียกว่าสปิต ซึ่งเป็นบริเวณที่แม่น้ำวอลกากับแม่น้ำโอคาไหลมาบรรจบกัน สนามถูกสร้างให้มีรูปแบบคลาสสิก ภายนอกตกแต่งด้วยสีขาว น้ำเงิน และฟ้า เพื่อสื่อถึงธรรมชาติในภูมิภาควอลกา รวมไปถึงแหล่งน้ำและสายลม ตัวสนามมีพื้นที่ทั้งสิ้น 127,500 ตารางเมตร
ความจุของสนามโดยประมาณอยู่ที่ 45,000 ที่นั่ง โดยมีที่นั่งสำหรับผู้มีกำลังจ่ายต่ำ 902 ที่นั่ง สนามแห่งนี้ยังใช้เป็นสนามเหย้าของสโมสรฟุตบอลนิจนีนอฟโกรอดในรัสเซียนฟุตบอลเนชันนัลลีก ในฤดูใบไม้ผลิปี 2017 ผู้ว่าการเมือง วาเลรี ชันต์เซฟ เสนอว่า สนามแห่งนี้ควรปรับปรุงให้สามารถรองรับกีฬาประเภทอื่น รวมถึงจัดงานประเภทอื่นได้ อาทิ การแสดงดนตรีสด
Secessio plebis

Secessio plebis เป็นภาษาละติน หมายถึง การแยกตัวออกของสามัญชน (secession of the plebs) เป็นการใช้อำนาจอย่างไม่เป็นทางการของพลเมืองเพลเบียนแห่งโรม ในมโนทัศน์คล้ายกับการนัดหยุดงานทั่วไป ระหว่าง "secessio plebis" สามัญชนจะอพยพออกนอกกรุงโรมคราวละมาก ๆ เป็นการประท้วงแล้วปล่อยให้แพทริเชียนอยู่ดูแลกันเอง ระหว่างนั้นร้านค้าและโรงช่างทุกแห่งจะปิดทำการ และธุรกรรมพาณิชย์จะยุติลงเป็นส่วนใหญ่ นับเป็นยุทธศาสตร์ความขัดแย้งแห่งระเบียบ (Conflict of the Orders) ที่ได้ผลเนื่องจากเพลเบียนมีจำนวนมากกว่าแพทริเชียน และผลิตทรัพยากรหาเลี้ยงคนชั้นสูง นักวิชาการนับว่าเกิดการประท้วงลักษณะนี้ห้าครั้งระหว่าง 494 ปีก่อน ค.ศ. ถึง 287 ปีก่อน ค.ศ.
มอร์โดเวียอะเรนา

มอร์โดเวียอะเรนา  เป็นสนามฟุตบอลที่ตั้งอยู่ที่ซารันสค์ สาธารณรัฐมอร์โดเวีย ประเทศรัสเซีย สร้างขึ้นเพื่อใช้จัดแข่งขันฟุตบอลโลก 2018 และใช้เป็นสนามเหย้าของสโมสรฟุตบอลมอร์โดเวียซารันสค์ในรัสเซียนโปรเฟสชันนัลฟุตบอลลีก แทนที่สนามเหย้าแห่งเดิมอย่างสนามกีฬาสตาร์ต มอร์โดเวียอะเรนามีความจุ 44,442 ที่นั่ง และมีพื้นที่ 122,700 ตารางเมตร
สนามตั้งอยู่ใจกลางนคร โดยจากสนามสามารถเดินไปยังสถานที่ต่าง ๆ ได้สะดวก สนามถูกออกแบบให้มีภาพดวงอาทิตย์ ซึ่งเป็นสัญลักษณ์ของชาวมอร์ดวินโบราณ หลังจากจบการแข่งขันฟุตบอลโลก สนามถูกปรับปรุงให้เป็นศูนย์กีฬาประจำเมือง
วอลโกกราดอะเรนา

วอลโกกราดอะเรนา  เป็นสนามฟุตบอลที่ตั้งอยู่ที่เมืองวอลโกกราด ประเทศรัสเซีย และเป็นหนึ่งในสนามที่ใช้จัดแข่งขันฟุตบอลโลก 2018 และเป็นสนามเหย้าของสโมสรฟุตบอลโรตอร์วอลโกกราด สนามแห่งนี้มีความจุ 45,568 ที่นั่ง
วอลโกกราดอะเรนาถูกสร้างบนพื้นที่สนามกีฬากลางที่ถูกทุบ ใกล้กับอนุสรณ์สถานมามาเยฟคูร์กัน และแม่น้ำวอลกา โดยสนามกีฬากลางแห่งเก่าสร้างขึ้นใน ค.ศ. 1958 บนพื้นที่โรงงานน้ำมันเก่า พื้นที่บริเวณไม่มีการพัฒนามานาน สิ่งก่อสร้างรอบข้างล้วนเป็นอาคารเก่า ๆ ในช่วงที่กำลังก่อสร้างอะเรนาแห่งนี้ ได้พบระเบิดที่ถูกฝังไว้ถึง 300 ลูก และระเบิดทั้งหมดนี้ถูกนำออกไปหมดแล้ว
ก่อนจัดการแข่งขันฟุตบอลโลก 2018 สนามได้ติดตั้งระบบเตือนภัย เครื่องตรวจโลหะ เครื่องตรวจจับของเหลวอันตรายและระเบิด รวมไปถึงระบบรักษาความปลอดภัย 24 ชั่วโมง หลังจากที่การแข่งขันฟุตบอลโลก 2018 จบลง อะเรนาได้ถูกโอนความรับผิดชอบให้กับสโมสรฟุตบอลโรตอร์วอลโกกราด และใช้จัดงานต่าง ๆ ได้แก่ การแข่งขันกีฬาและงานเทศกาล ในอนาคตมีแผนสร้างห้องออกกำลังกายภายในสนาม
สะพานพีซ

สะพานพีซ  เป็นสะพานนานาชาติที่เชื่อมต่อระหว่างแคนาดากับสหรัฐ ตั้งอยู่บริเวณทางตะวันออกของทะเลสาบอีรี ซึ่งเป็นที่ตั้งของต้นแม่น้ำไนแอการา อยู่ห่างจากน้ำตกไนแอการา ไปประมาณ สะพานเชื่อมต่อระหว่าง บัฟฟาโล รัฐนิวยอร์กในสหรัฐ กับฟอร์ตอีรี รัฐออนแทรีโอในแคนาดา สะพานอยู่ภายใต้การควบคุมขององค์การสะพานสาธารณะบัฟฟาโลและฟอร์ตอีรี สะพานพีซเป็นสะพานโค้งแบบโครงห้าช่วง ยกตัวข้ามแม่น้ำไนแอการาและคลองแบล็กร็อกบนฝั่งอเมริกา ความยาวของสะพานอยู่ที่
รามมนเทียร

รามมนเทียร (อักษรโรมัน: Ram Mandir; #เปลี่ยนทาง) เป็นโบสถ์พราหมณ์ที่กำลังก่อสร้างในอโยธยา รัฐอุตตรประเทศ ประเทศอินเดีย ตั้งอยู่ในพื้นที่รามชนมภูมิ ซึ่งเชื่อกันว่าเป็นสถานที่ประสูติของพระราม เทพเจ้าหลักในศาสนาฮินดู
บริเวณนี้เคยเป็นที่ตั้งของมัสยิดบาบรีที่สร้างขึ้นในคริสต์ศตวรรษที่ 16 ต่อมามีการตั้งเทวรูปพระรามและนางสีดาในมัสยิดเมื่อ ค.ศ. 1949 ก่อนที่มัสยิดถูกโจมตีและทำลายใน ค.ศ. 1992 ใน ค.ศ. 2019 ศาลสูงสุดอินเดียให้คำตัดสินยกที่ดินพิพาทแก่ชาวฮินดูเพื่อสร้างโบสถ์ ส่วนฝ่ายมุสลิมจะได้รับที่ดินในการสร้างมัสยิดในบริเวณอื่น ทางศาลอ้างรายงานจากกรมสำรวจโบราณคดีอินเดียเป็นหลักฐานเสนอแนะถึงการมีโครงสร้างใต้มัสยิดบาบรีที่ถูกทำลายว่าไม่ใช่อิสลาม
ณ วันที่ 5 สิงหาคม ค.ศ. 2020 มีการทำพิธี "ภูมิบูชา" (พิธีวางศิลาฤกษ์) เพื่อเริ่มการก่อสร้างรามมณเทียรโดยนเรนทระ โมที นายกรัฐมนตรีอินเดีย ปัจจุบันการก่อสร้างโบสถ์นี้อยู่ภายใต้การควบคุมของศรีรามชนมภูมิตีรถะเกษตรทรัสต์ ณ วันที่ 22 มกราคม ค.ศ. 2024 โมทีทำหน้าที่เป็น "Mukhya Yajman" (หัวหน้าผู้อุปถัมภ์) ของพิธีในวันเปิดโบสถ์ และทำพิธี "Prana Pratishtha" (การปลุกเสก) "รามลัลล" พิธี "Prana Pratishtha" ดำเนินการโดยศรีรามชนมภูมิตีรถะเกษตร
โบสถ์นี้ก่อให้เกิดข้อพิพาทหลายประการ เนื่องจากมีการกล่าวหาว่าใช้เงินบริจาคในทางที่ผิด กีดกันนักเคลื่อนไหวหลัก และการทำให้โบสถ์เป็นเรื่องการเมืองโดยพรรคภารตียชนตา
ประวัติ.
บริเวณนี้เคยเป็นที่ตั้งของมัสยิดบาบรีที่สร้างขึ้นในคริสต์ศตวรรษที่ 16 ต่อมามีการตั้งเทวรูปพระรามและนางสีดาในมัสยิดเมื่อ ค.ศ. 1949 ก่อนที่มัสยิดถูกโจมตีและทำลายใน ค.ศ. 1992 ใน ค.ศ. 2019 ศาลสูงสุดอินเดียให้คำตัดสินยกที่ดินพิพาทแก่ชาวฮินดูเพื่อสร้างโบสถ์ ส่วนฝ่ายมุสลิมจะได้รับที่ดินในการสร้างมัสยิดในบริเวณอื่น ทางศาลอ้างรายงานจากกรมสำรวจโบราณคดีอินเดีย (เอเอสไอ) เป็นหลักฐานเสนอแนะถึงการมีโครงสร้างใต้มัสยิดบาบรีที่ถูกทำลายว่าไม่ใช่อิสลาม อย่างไรก็ตาม ข้ออ้างของเอเอสไอถูกนักวิจารณ์โต้แย้งอย่างหนักว่ามีความขัดแย้งและไม่น่าเชื่อถือ ศาลสูงสุดสรุปไว้ว่า โครงสร้างข้างใต้มัสยิดไม่ใช่สถาปัตยกรรมอิสลาม และมีหลักฐานที่ชัดเจนว่าพื้นที่พิพาทนี้มีชาวฮินดูเชื่อว่าเป็น "ชนมภูมิ" (ที่ประสูติ) ของพระราม
สถาปัตยกรรม.
การออกแบบดั้งเดิมของมนเทียรนั้นสร้างขึ้นใน ค.ศ. 1988 โดยตระกูลโสมปุระแห่งอะห์มดาบาด ตระกูลโสมปุระเป็นผู้มีส่วนในการออกแบบมนเทียรมาแล้วกว่า 100 แห่งทั่วโลกเป็นระยะเวลา 15 รุ่นคนแล้ว หัวหน้าสถาปนิกของโครงการคือ จันทรกันต์ โสมปุระ (Chandrakant Sompura) และบุตรชายของเขาทั้งสองคนคือ นิขิล โสมปุระ (Nikhil Sompura) และ อศิษ โสมปุระ (Ashish Sompura)
ผลงานออกแบบปัจจุบันใน ค.ศ. 2020 ได้มีการปรับแต่งบางประการโดยตระกูลโสมปุระ มนเทียรมีความกว้าง 235 ฟุต ยาว 360 ฟุต และสูง 161 ฟุต ตามหลักวาสตุศาสตร์และศิลปศาสตร์ ก่อนสร้างเสร็จ โบสถ์นี้กลายเป็นโบสถ์ฮินดูที่ใหญ่เป็นอันดับ 3 ของโลก
รายชื่อสกุลญี่ปุ่นที่ใช้มากที่สุด

ตามทางการแล้ว ในชื่อบุคคลญี่ปุ่นมีนามสกุลที่แตกต่างกันถึง 291,129 แบบ ตามการเขียนอักษรคันจิ ถึงแม้ว่านามสกุลเหล่านี้มีการออกเสียงและมีอักษรโรมาจิคล้ายกัน นามสกุล 10 อันดับแรกที่ผู้ใช้ประมาณ 10% ของประชากร ในขณะที่ 100 อันดับแรกมีผู้ใช้มากกว่า 33%
รายอันดับนี้มาจากการศึกษาโดยเมจิยาซูดะไลฟ์ในเดือนสิงหาคม ค.ศ. 2008 ซึ่งมีลูกค้าประมาณ 6,118,000 คน
<templatestyles src="Col-begin/styles.css"/>
แอมโมเนียมไนเตรต

แอมโมเนียมไนเตรต  เป็นสารประกอบทางเคมีที่มีสูตรทางเคมี #เปลี่ยนทาง 
 เป็นของแข็งผลึกสีขาวประกอบด้วยไอออนของแอมโมเนียและไนเตรต มีสามารถในการละลายสูง และมีการดูดความชื้นในรูปของแข็งแม้ว่าจะไม่สร้างไฮเดรต ส่วนใหญ่ใช้ในการเกษตรเป็นปุ๋ยไนโตรเจนสูง การผลิตทั่วโลกอยู่ที่ 21.6 ล้านตันในปี 2017
การใช้งานหลักอื่น ๆ เป็นส่วนประกอบของสารผสมระเบิดที่ใช้ในการขุดเหมืองหินและการก่อสร้างทางแพ่ง เป็นส่วนประกอบหลักของแอนโฟซึ่งเป็นวัตถุระเบิดอุตสาหกรรมที่ได้รับความนิยมซึ่งคิดเป็น 80% ของวัตถุระเบิดที่ใช้ในอเมริกาเหนือ มีการใช้สูตรที่คล้ายคลึงกันในระเบิดแสวงเครื่อง
หลายประเทศกำลังยุติการใช้งานสำหรับผู้บริโภคเนื่องจากกังวลว่าอาจมีการใช้ในทางที่ผิด การระเบิดของแอมโมเนียมไนเตรตโดยบังเอิญได้คร่าชีวิตผู้คนไปหลายพันคนตั้งแต่ต้นศตวรรษที่ 20
ภัยพิบัติ.
แอมโมเนียมไนเตรตสลายตัวโดยไม่มีการระเบิดเป็นแก๊สไนตรัสออกไซด์และไอน้ำเมื่อถูกความร้อน อย่างไรก็ตามมันสามารถถูกกระตุ้นให้สลายตัวได้โดยการระเบิด การกักตุนจำนวนมากอาจเสี่ยงต่อการเกิดเพลิงไหม้ได้เนื่องจากสามารถเกิดปฏิกิริยาออกซิเดชั่นซึ่งเป็นสถานการณ์ที่อาจขยายขนาดไปสู่การระเบิดได้ง่าย
การระเบิดไม่ใช่เรื่องผิดปกติ มีเหตุการณ์เล็กน้อยเกิดขึ้นเกือบทุกปี แต่ก็ยังเกิดการระเบิดขนาดใหญ่และร้ายแรงหลายครั้งตัวอย่างเช่น เหตุระเบิดที่อ็อพเพาเมื่อ ค.ศ. 1921 (หนึ่งในการระเบิดที่สร้างขึ้นที่ไม่ใช่ระเบิดนิวเคลียร์ที่ใหญ่ที่สุด), ภัยพิบัติในนครเท็กซัสเมื่อ ค.ศ. 1947, เหตุระเบิดในเทียนจินเมื่อ ค.ศ. 2015 และเหตุระเบิดที่เบรุตเมื่อ ค.ศ. 2020
มัสยิดบาบรี

มัสยิดบาบรี (ไอเอเอสที: Bābarī Masjid (บาบะรี มัสจิด); แปลตรงตัวว่า "มัสยิดของ[จักรพรรดิ]บาบูร์") เป็นอดีตมัสยิดในเมืองอโยธยา, ประเทศอินเดีย ซึ่งสร้างอยู่บนสถานที่ที่ชาวฮินดูเชื่อว่าเป็นสถานที่ประสูติของพระราม เทพเจ้าในศาสนาฮินดู และได้กลายเป็นประเด็นถกเถียงระหว่างชุมชนฮินดูและมุสลิมมาตลอดตั้งแต่ศควรรษที่ 18 จารึกของมัสยิดระบุว่ามัสยิดนั้นสร้างขึ้นในปี 1528–29 (ฮิจเราะห์ศักราช 935) โดยนายพลมีร์บากี ภายใต้พระราชกระแสรับสั่งของจักรพรรดิโมกุล จักรพรรดิบาบูร์ มัสยิดได้ถูกโจมตีและทุบทำลายลงในปี 1992 โดยกรเสวกฮินดู ซึ่งได้นำไปสู่ความรุนแรงทั่วอนุทวีปอินเดีย
มัสยิดตั้งอยู่บนเนินเขารามโกต (Ramkot; "ป้อมของพระราม") ชาวฮินดูเชื่อกันว่ามีร์บากีได้ทุบทำลายโบสถ์พราหมณ์หลังเดิมเพื่อสร้างขึ้นเป็นมัสยิด การมีอยู่หรือไม่ของโบสถ์พราหมณ์เดิมก่อนการมีอยู่ของมัสยิดนี้เป็นหนึ่งในประเด็นถกเถียงที่สำคัญ
ความขัดแย้งหลายครั้งได้เริ่มมีขึ้นในศตวรรษที่ 19 ระหว่างชาวฮินดูและมุสลิม ในปี 1949 ได้มีนักกิจกรรมชาวฮินดูภายใต้กำกับดูแลของฮินดูมหาสภาได้แอบนำเทวรูปของพระรามไปประดิษฐานภายในมัสยิด ภายหลังรัฐบาลได้ล็อกมัสยิดเพื่อป้องกันการพิพาทที่อาจเกิดขึ้น ได้มีการยื่นเรื่องต่อศาลจากทั้งชาวมุสลิมและฮินดูเพื่อร้องขอให้รัฐบาลเปิดมัสยิดตามเดิม
ในวันที่ 6 ธันวาคม 1992 ได้มีกลุ่มนักกิจกรรมฮินดูจำนวนมากภายใต้กำกับดูแลของวิศวะฮินดูบริษัทและหน่วยงานเกี่ยวข้องได้เข้าทุบทำลายมัสยิดบาบรี ซึ่งต่อมาได้นำไปสู่เหตุจลาจลทั่วทั้งอนุทวีปอินเดีย มีผู้เสียชีวิตประมาณ 2,000 คน
ในเดือนกันยายน 2010 ศาลสูงอลาหาบาดได้ตัดสินให้พื้นที่เป็นของชาวฮินดูเพื่อก่อสร้างมนเทียรบูชาพระราม ในขณะที่ชาวมุสลิมได้รับแบ่งพื้นที่หนึ่งในสามเพื่อสร้างมัสยิด คำตัดสินนี้ได้ถูกระงับในปี 2019 เมื่อศาลสูงสุดของประเทศอินเดียตัดสินให้พื้นที่ทั้งหมดเป็นของรัฐบาลภายใต้คณะกรรมการบริหารเพื่อสร้างเป็นโบสถ์พราหมณ์ทั้งหมด และให้รัฐบาลจัดหาพื้นที่ใหม่ทดแทนขนาด 5 เอเคอร์สำหรับคณะกรรมการซุนนีวักฟ์ในการสร้างมัสยิดขึ้นใหม่แทนของเดิม
สโมสรฟุตบอลแมนเชสเตอร์ยูไนเต็ดในฤดูกาล 2020–21

สโมสรฟุตบอลแมนเชสเตอร์ยูไนเต็ดในฤดูกาล 2020–21 เป็นฤดูกาลที่ 29 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 46 ของพวกเขาในลีกสูงสุดของฟุตบอลอังกฤษ เช่นเดียวกันนี้สโมสรยังจะได้เข้าร่วมแข่งขันใน พรีเมียร์ลีก, เอฟเอคัพ, อีเอฟแอลคัพ และ ยูฟ่าแชมเปียนส์ลีก
ปรี-ซีซันและนัดกระชับมิตร.
เนื่องจากการจบล่าช้าต่อ ฤดูกาลที่ผ่านมา อันเป็นผลมาจาก การระบาดทั่วของโควิด-19, แมนเชสเตอร์ยูไนเต็ดลงเล่นกระชับมิตรเพียงนัดเดียวก่อนที่พวกเขาจะเริ่มต้นของพรีเมียร์ลีก ฤดูกาล 2020–21, โดยออกไปเยือน แอสตันวิลลา เมื่อวันที่ 12 กันยายน ค.ศ. 2020. ผู้รักษาประตู ดีน เฮนเดอร์สัน, ผู้ที่เคยถูกปล่อยยืมตัวไปเมื่อสองฤดูกาลล่าสุดให้ เชฟฟีลด์ยูไนเต็ด, เปิดตัวเป็นครั้งแรกสำหรับทีมชุดแรกและลงเล่น 75 นาที ก่อนถูกแทนที่โดย ลี แกรนต์, การเซ็นสัญญานักเตะใหม่ โดนนี ฟัน เดอ เบก ได้ลงเล่นเต็ม 90 นาที, และกองหน้าสวีเดนอายุ 18 ปี แอนโทนี อีลันกา ยังเปิดตัวเป็นรุ่นพี่แจ้งเกิดของเขา. โอลลี วัตกินส์ ของแอสตันวิลลาเบิกสกอร์ประตูเดียวเท่านั้นของเกมในนาทีที่ 16.
เอฟเอคัพ.
ยูไนเต็ดได้สิทธิ์เข้าสู่ เอฟเอคัพ ฤดูกาล 2020–21 ในรอบที่สามร่วมกับสโมสรอื่นๆ ในพรีเมียร์ลีกและแชมเปียนชิป. สำหรับรอบนี้, พวกเขาถูกจับสลากมาพบกับทีมจากแชมเปียนชิป วอตฟอร์ด.
ยูฟ่าแชมเปียนส์ลีก.
รอบแบ่งกลุ่ม.
ยูไนเต็ดได้สิทธิ์สำหรับ ยูฟ่าแชมเปียนส์ลีก ฤดูกาล 2020–21 หลังจากจบอันดับที่สามใน พรีเมียร์ลีก ฤดูกาล 2019–20. นี่เป็นแคมเปญยูฟ่าแชมเปียนส์ลีกครั้งที่ 23 ของพวกเขา, มากกว่าสโมสรใดๆ ในอังกฤษ. การจับสลากสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2020–21 จะจัดขึ้นใน เจนีวา, ประเทศสวิตเซอร์แลนด์ในวันที่ 1 ตุลาคม ค.ศ. 2020. สโมสรได้ถูกจับสลากอยู่ในกลุ่ม เอช อยู่ร่วมกับ ปารีแซ็ง-แฌร์แม็ง, แอร์เบ ไลพ์ซิช, และ อิสตันบูลบาชัคเชฮีร์. นี่เป็นการพบกันครั้งแรกของยูไนเต็ดกับปารีแซ็ง-แฌร์แม็งนับตั้งแต่ ยูฟ่าแชมเปียนส์ลีก ฤดูกาล 2018–19 รอบแพ้คัดออก, ซึ่งยูไนเต็ดสร้างความดราม่าในการเอาชนะได้ด้วยกฏประตูทีมเยือน. ในทางกลับกัน, นี่จะเป็นการเผชิญหน้าเป็นครั้งแรกของยูไนเต็ดกับสองสโมสร ไลพ์ซิช และ บาชัคเชฮีร์.
ยูฟ่ายูโรปาลีก.
รอบแพ้คัดออก.
ในฐานะเป็นหนึ่งในทีมที่จบอันดับที่สามในยูฟ่าแชมเปียนส์ลีก รอบแบ่งกลุ่ม, ยูไนเต็ดจะเข้าสู่ ยูฟ่ายูโรปาลีก รอบแพ้คัดออก. นี่เป็นแคมเปญยูโรปาลีกครั้งที่ห้าของพวกเขา, มีการเข้าสู่ในรอบแพ้คัดออกในฤดูกาล 2011–12 และ 2015–16 เช่นเดียวกันกับการเริ่มต้นที่รอบแบ่งกลุ่มระหว่างพวกเขาใน แคมเปญชัยชนะฤดูกาล 2016–17 และ 2019–20.
ในรอบ 32 ทีมสุดท้าย, ยูไนเต็ดถูกจับสลากพบกับสโมสรจากสเปน เรอัลโซซิเอดัด, ผู้ที่พวกเขาเคยพบกันหนล่าสุดใน ยูฟ่าแชมเปียนส์ลีก ฤดูกาล 2013–14 รอบแบ่งกลุ่ม.
เหตุการณ์การทำลายมัสยิดบาบรี

เหตุการณ์การทำลายมัสยิดบาบรี  เกิดขึ้นเมื่อวันที่ 6 ธันวาคม 1992 โดยม็อบนักกิจกรรมจากวิศวฮินดูบริษัทและสังฆบริวารอันเป็นเหตุการณ์สำคัญของข้อพิพาทอโยธยา โดยมีเป้าหมายคือการทำลายมัสยิดบาบรีในเมืองอโยธยา รัฐอุตตรประเทศ ภายหลังการเดินขบวนเชิงการเมืองที่จัดขึ้นโดยหน่วยงานชาตินิยมฮินดูกลายมาเป็นเหตุการณ์ที่มีความรุนแรง
ตามขนบของศาสนาฮินดู อโยธยาเป็นสถานที่ประสูติของพระราม เทพเจ้าสำคัญในศาสนาฮินดู นายพลมีร์บากีได้สร้างมัสยิดบาบรีขึ้นในศตวรรษที่ 16 ตามพระราชกระแสของจักรพรรดิบาบูร์แห่งจักรวรรดิโมกุล บนจุดที่ชาวฮินดูบางส่วนระบุว่าเป็น "รามชนมภูมิ" (สถานที่ประสูติของพระราม) กรมสำรวจโบราณคดีอินเดียระบุว่ามัสยิดนั้นตั้งอยู่บนที่ดินที่ในอดีตเคยเป็นที่ตั้งของสิ่งก่อสร้างที่ไม่ได้เป็นของอิสลามมาก่อน ในทศวรรษ 1980s องค์กรวิศวฮินดูบริษัท (VHP) ได้เริ่มแคมเปญสนับสนุนการก่อสร้างมนเทียร (โบสถ์พราหมณ์) ขึ้นบนพื้นที่ดังกล่าว โดยมีพรรคภารตียชนตา (BJP) สนับสนุน ได้มีกิจกรรมและการเดินขบวนต่าง ๆ เกิดขึ้นเพื่อตอบรับกับกิจกรรมนี้ รวมถึงกิจกรรม "รามรถยาตรา" ซึ่งนำโดย L. K. Advani การเรียกร้องนี้ได้รับการหนุนโดยคำสั่งศาลประจำอำเภอ ที่ซึ่งในปี 1986 ได้ระบุให้เปิดสถานที่นี้สำหรับการบูชาสำหรับชาวฮินดู คำสั่งศาลนี้ได้รับการรับรองโดยนายกรัฐมนตรีอินเดียในขณะนั้น ราชีพ คานธี นักการเมืองของพรรคคองเกรส ผู้ซึ่งกำลังเสาะหาการสนับสนุนจากชาวฮินดูหลังเขาพ่ายแพ้ในคดีความชาห์ บะโน อย่างไรก็ตามพรรคคองเกรสได้แพ้ในการเลือกตั้งทั่วไปในปี 1989 ในขณะที่พรรค BJP มีที่นั่งในสภาเพิ่มขึ้นจาก 2 เป็น 88 ในการเลือกตั้งครั้งนั้น
ในวันที่ 6 ธันวาคม 1992 ได้มีการเดินขบวนที่จัดโดย VHP และพรรค BJP ที่พื้นที่ดังกล่าว โดยมีอาสาสมัครจำนวน 150,000 คนในชื่อ "กรเสวก" เข้าร่วม การเดินขบวนนี่นในที่สุดได้กลายเป็นเหตุรุนแรงและกลุ่มคนซึ่งมากกว่ากองกำลังรักษาความปลอดภัยได้เข้าทำลายมัสยิด จากการตรวจสอบพบว่ามี 68 คนเป็นผู้มีส่วนเกี่ยวข้องในความรุนแรงนี้ ในจำนวนนี้มีผู้นำหลายคนจากทั้งพรรค BJP และ VHP การทุบทำลายนี้ได้นำไปสู่การจลาจลในชุมชนต่าง ๆ ระหว่างชาวฮินดูกับชาวมุสลิมอันนำไปสู่ผู้เสียชีวิตมากกว่า 2,000 คน ทั้งในประเทศอินเดียและในปากีสถานกับบังกลาเทศ
สงครามกลางเมืองเลบานอน

สงครามกลางเมืองเลบานอน  เป็นสงครามกลางเมืองที่มีการปะทะของหลายฝ่ายที่เกิดขึ้นในประเทศเลบานอน ตั้งแต่ปี 1975 ถึงปี 1990 ส่งผลให้มีผู้เสียชีวิตประมาณ 120,000 ราย ข้อมูลจากปี 2012 ระบุว่ามีประชาชนราว 76,000 คนในเลบานอนที่ยังคงไม่สามารถกลับสู่ถิ่นฐานเดิมได้ นอกจากนี้ยังมีการอพยพของชาวเลบานอนออกจากประเทศราวหนึ่งล้านคนอันเป็นผลจากสงคราม
ก่อนสงคราม ประเทศเลบานอนเป็นประเทศนิกายนิยมทางการเมือง (sectarian) โดยมีมุสลิมซุนนีและคริสต์ชนนิกายตะวันออกเป็นหลักในเมืองชายฝั่ง, มุสลิมชีอะห์ในทางใต้และในแถบเทือกเขาเบกาห์ทางตะวันออก และมีประชากรบนเขาส่วนใหญ่เป็นชาวดรูซกับคริสต์ชน รัฐบาลเลบานอนได้อยู่ภายใต้อิทธิพลอย่างหนักจากชนชั้นสูงซึ่งเป็นคริสต์ชนเมรอไนต์ ความสัมพันธ์ระหว่างศาสนาและการเมืองได้ถูกนำมาใช้โดยเจ้าอาณานิคมฝรั่งเศสตั้งแต่ปี 1920 ถึง 1943 และโครงสร้างในรัฐสภาที่มีคริสต์ชนอยู่ในตำแหน่งนำ อย่างไรก็ตาม ประเทศเลบานอนมีประชากรมุสลิมและแพน-อาหรับอยู่จำนวนมากโดยมี กลุ่มฝ่ายซ้ายที่ต่อต้านรัฐบาลที่เอียงเอนไปทางตะวันตก การก่อตั้งประเทศอิสราเอลและการขับไล่ผู้ลี้ภัยปาเลสไตน์มายังเลบานอนในระหว่างเหตุการณ์เมื่อปี 1948 และ 1967 ได้นำไปสู่การเปลี่ยนสมดุลประชากรโดยมีอัตราส่วนของชาวมุสลิมเพิ่มขึ้นมาก สงครามเย็นมีผลให้เกิดความแตกแยกอย่างมากในเลบานอนที่ซึ่งใกล้ชิดกับการแบ่งขั้วก่อนที่จะเกิดวิกฤตการเมืองเลบานอน ปี 1958 เนื่องจากชาวเมรอไนต์ (Maronites) เลือกเข้าข้างตะวันตก ในขณะที่ฝ่ายซ้ายและกลุ่มแพนอาหรับเข้าข้างประเทศอาหรับที่เข้าข้างโซเวียต
การต่อสู้ระหว่างกองกำลังเมรอไนต์และปาเลสไตน์เริ่มต้นขึ้นในปี 1975 ที่ซึ่งฝ่ายซ้าย กลุ่มแพนอาหรับ และชาวมุสลิมเลบานอนได้รวมกลุ่มเข้ากับชาวปาเลสไตน์ ระหว่างการต่อสู้ที่ดำเนินไปนั้น มีการเปลี่ยนฝั่งพันธมิตรอย่างรวดเร็วและอย่างทำนายไม่ได้ นอกจากนี้ยังมีอำนาจจากนอกประเทศเช่นอิสราเอลและซีเรียที่เข้าร่วมในสงครามและต่อสู้ร่วมกับส่วนต่าง ๆ ของขั้วอำนาจที่ต่างกัน และยังมีกองกำลังเพื่อสันติภาพเช่นกองกำลังนานาชาติ และ กองกำลังของสหประชาชาติที่ตั้งทัพอยู่ในเลบานอน
ในปี 1989 ได้มีการลงนามในข้อตกลงทาอิฟที่ซึ่งเป็นจุดเริ่มต้นของจุดจบของการต่อสู้ ในเดือนมกราคม 1989 คณะกรรมการที่แต่งตั้งโดยอาหรับลีกได้เริ่มที่จะหาทางออกต่อกรณีพิพาทต่าง ๆ ที่เกิดขึ้น ในเดือนมีนาคม 1991 รัฐสภาได้ผ่านร่างกฎหมายแอมเนสตีที่เป็นการแสดงการขอโทษต่ออาญชากรรมต่าง ๆ ที่รัฐได้ก่อขึ้นมาก่อนหน้า ในเดือนพฤษภาคม 1991 กองกำลังต่าง ๆ ได้สลายตัวลงยกเว้นแต่เพียงที่เฮซบุลเลาะห์ ในขณะที่กองกำลังแห่งชาติเลบานอนค่อย ๆ เกิดขึ้นใหม่ในฐานะองค์กรอนิกายนิยม (non-sectarian) ที่สำคัญแห่งเดียวของเลบานอน แต่ก็ยังมีความขัดแย้งระหว่างผู้ที่นับถือนิกายซุนนีและชีอะห์ภายหลังสงครามกลางเมืองอยู่
ข้อตกลงฏออิฟ

ข้อตกลงฏออิฟ (/ "ittifāqiyat al-Ṭā’if") ชื่ออื่นว่า ข้อตกลงประนีประนอมห่งชาติ (National Reconciliation Accord) หรือ เอกสารข้อตกลงแห่งชาติ (Document of National Accord) เป็นข้อตกลงที่ได้บรรลุเพื่อวาง "รากฐานการยุติสงครามกลางเมืองและกลับสู่ภาวะปกติทางการเมืองในเลบานอน" ข้อตกลงนี้เจรจากันในเมืองฏออิฟ ประเทศซาอุดีอาระเบีย ด้วยความมุ่งหมายที่จะยุติสงครามกลางเมืองเลบานอนซึ่งดำเนินมาหลายทศวรรษ และที่จะยืนยันซ้ำถึงอำนาจของเลบานอนในเขตเลบานอนใต้ (ซึ่งขณะนั้นมีกองทัพเลบานอนใต้ปกครอง และมีกองทหารของอิสราเอลคอยหนุน) ข้อตกลงนี้ลงนามกันเมื่อวันที่ 22 ตุลาคม ค.ศ. 1989 และรัฐสภาเลบานอนให้สัตยาบันในวันที่ 5 พฤศจิกายน ค.ศ. 1989 และแม้ข้อตกลงจะกำหนดกรอบเวลาให้ถอนกองทัพซีเรียออกไปภายในสองปี แต่กว่าจะมีการถอนกองทัพอย่างแท้จริงก็ใน ค.ศ. 2005
การปฏิรูปการเมือง.
ข้อตกลงนี้ระบุถึงการแก้ไขเพิ่มเติมรัฐธรรมนูญหลายประการ ซึ่งมีผลใช้บังคับหลังจากที่ประธานาธิบดีฮราวี (Hrawi) ลงนามในเดือนกันยายน ค.ศ. 1990 และก่อให้เกิดความเปลี่ยนแปลงที่สำคัญ เป็นต้นว่า
การปฏิวัติซีดาร์

การปฏิวัติซีดาร์  หรือ การลุกฮือเพื่อเอกราช  เป็นกลุ่มการชุมนุมประท้วงในประเทศเลบานอน (โดยเฉพาะในเมืองหลวงเบรุต) ที่ปะทุขึ้นหลังการลอบสังหารเราะฟีก อัลฮะรีรี อดีตนายกรัฐมนตรีเลบานอน การเคลื่อนไหวนี้เป็นที่ยอมรับและจดจำในฐานะการเรียกร้องที่ใช้สันติวิธีและปราศจากความรุนแรง และใช้เพียงวิธีการต่อต้านอย่างสงบ
เป้าหมายหลักของการชุมนุมคือการถอนกำลังทัพของซีเรียออกจากเลบานอน และขับไล่รัฐบาลที่สนับสนุนซีเรียอย่างหนักออกจากตำแหน่งโดยแทนที่ด้วยผู้นำที่ปราศจากการชักจูงทางการเมืองมากขึ้น, การตั้งคณะกรรมการนานาชาติเพื่อสอบสวนการฆาตกรรมของอดีตนายกรัฐมนตรีอัลฮะรีรี, การลาออกของเจ้าหน้าที่ความมั่นคง และการจัดการเลือกตั้งทั่วไปที่เป็นอิสระและเป็นประชาธิปไตย ผู้ประท้วงเรียกร้องไม่ให้มีอิทธิพลของซีเรียในการเมืองเลบานอนอีก นับตั้งแต่การชุมนุมเริ่มปะทุขึ้น ซีเรียได้ตั้งกองกำลังไว้ 14,000 นาย รวมถึงเจ้าหน้าที่อื่นในเลบานอน ผลจากการประท้วงทำให้กองกำลังซีเรียถอนทัพออกจากเลบานอนโดยสมบูรณ์ในวันที่ 27 เมษายน 2005 ประกอบกับการล้มเลิกรัฐบาลที่สนับสนุนซีเรีย ซีเรียเข้ามามีบทบาทในการเมืองของเลบานอนนับตั้งแต่การเข้ายึดครองเลบานอนของซีเรียในสงครามกลางเมืองเลบานอน
สัญลักษณ์ที่ใช้ในการประท้วงคือผ้าพันคือสีขาวและแดง ประกอบกับคำขวัญ "Hurriyyeh, Siyedeh, Istiqlel" (เสรีภาพ, อธิปไตย, เอกราช)
สำนักงานเศรษฐกิจการคลัง

สำนักงานเศรษฐกิจการคลัง  หรือย่อว่า สศค. เป็นส่วนราชการระดับกรม ในสังกัดกระทรวงการคลัง มีหน้าที่เสนอแนะและออกแบบนโยบาย แผน และมาตรการเกี่ยวกับการคลังและภาษีอากร วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศและองค์กรระหว่างประเทศ และวางแผนประสานและดำเนินการเกี่ยวกับความร่วมมือทางการเงินและการคลังระหว่างประเทศและองค์กรระหว่างประเทศ
ประวัติ.
สำนักงานเศรษฐกิจการคลัง จัดตั้งเมื่อวันที่ 18 ตุลาคม 2504 ตามพระราชบัญญัติปรับปรุงกระทรวง ทบวง กรม (ฉบับที่ 9) พ.ศ. 2504 ตามดำริของนายสุนทร หงส์ลดารมภ์ รัฐมนตรีว่าการกระทรวงการคลังในสมัยนั้น ที่เห็นว่าจำเป็นต้องมีการนำวิทยาการแผนใหม่ เข้ามาใช้ในการบริหาร และการกำหนดนโยบายการคลัง ตลอดจนจนจะต้องมีองค์กร หรือจุดรวม ที่จะสามารถประสานกิจกรรม ที่เกี่ยวกับเศรษฐกิจ และการคลังของประเทศ จึงควรต้องมีการจัดตั้งหน่วยงานที่เหมาะสม 
หน่วยงานในสังกัด.
หน่วยงานในสังกัดเป็นไปตามกฎกระทรวงแบ่งส่วนราชการสำนักงานเศรษฐกิจการคลัง (ฉบับ 2) พ.ศ. 2555 
<templatestyles src="Col-begin/styles.css"/>